SET บ่ายผันผวน โบรกฯชี้แนวต้าน 1,800 จุด ยังหิน
SET บ่ายผันผวน โบรกฯชี้แนวต้าน 1,800 จุด ยังหิน โดยดัชนีหุ้นไทย ณ เวลา 15.28 น. อยู่ที่ระดับ 1,787.34 จุด ลดลง 1.09 จุด หรือคิดเป็น 0.06% ด้วยมูลค่าการซื้อขาย 53,394.42 ล้านบาท
7 ก.พ. 2561

ผู้สื่อข่าวรายงานว่า ดัชนีหุ้นไทย ณ เวลา 15.28 น. อยู่ที่ระดับ 1,787.34 จุด ลดลง 1.09 จุด หรือคิดเป็น 0.06% สูงสุดที่ระดับ 1,804.75 จุด ต่ำสุดที่ระดับ 1,786.59 จุด ด้วยมูลค่าการซื้อขาย 53,394.42 ล้านบาท

ด้าน บล.ฟิลลิป ระบุในบทวิเคราะห์ (7 ก.พ.) แนวโน้มภาคบ่ายคาดว่าไม่น่าผ่าน 1800 ไปได้ง่ายนัก เนื่องจากตลาดยังผันผวน ควรกำหนดจุดถอยให้ชัดเจน อีกทั้งการเหวี่ยงขึ้นลงแรงของตลาดหุ้นโลก และหุ้นไทยเอง สะท้อนภาพความไม่เชื่อมั่นในการลงทุน ดังนั้นหากจะเสี่ยงซื้อเพื่อเก็งกำไรหุ้นรายตัวในระยะสั้นต้องกำหนดจุดถอยที่ชัดเจน หากหุ้นปรับตัวลงแรงอีกครั้ง ทางฝ่ายมองแนวรับสำคัญที่บริเวณ 1760 จุด ซึ่งน่าจะเป็นจุดที่น่าเข้าซื้อลงทุนระยะกลางได้
ขณะที่แนวโน้มตลาดหุ้นไทยภาคบ่ายในเชิงเทคนิค ดัชนี 1,798.27 เพิ่มขึ้น 9.84 จุด มูลค่าการซื้อขาย 36,374 ลบ. โดยดัชนีเปิดกระโดดแต่แกว่งตัวในกรอบแคบๆ ขณะที่ Modified Stochastic ส่งสัญญาณซื้อ แต่เริ่มชะลอการปรับตัวขึ้น ระยะสั้นจึงยังคงแนวต้านไว้ที่ 1800 จุด ผ่านได้ขยับไปที่ 1815 ส่วนแนวรับบ่ายนี้ยกขึ้นมาที่ 1785 และ 1770 จุด